IZVOD IZ ZAPISNIKA

sa 4. sjednice Gradskog vijeća Grada Čakovca održane 01. veljače 2018.,

u Gradskoj vijećnici u Čakovcu, K. Tomislava 15, s početkom u 12:00 sati

Sjednicu je s Pozivom KLASE: 021-05/18-01/13, URBROJ: 2109/2-02-18-01, od 25. siječnja 2018., sazvao predsjednik Gradskog vijeća Jurica Horvat.

Predsjednik Mandatne komisije dao je Izvješće o stavljanju mandata u mirovanje vijećnika Veselina Biševca te Izvješće o vijećnici koji umjesto njega počinje obnašati vijećničku dužnost - Emine Miri koja je položila prisegu.

Predsjednik Gradskog vijeća konstatirao je da je predsjednik Kluba vijećnika SDP-a, HSS-a, HSU-a, MDS-a i Hrvatskih laburista – stranke rada – Ivan Perhoč.

Konstatirao je da su sjednici nazočni svi vijećnici, osim vijećnice Radojke Magić koja je opravdala svoj izostanak. Prisutan je gradonačelnik Stjepan Kovač, bacc. ing. comp., zamjenici gradonačelnika Mario Medved bacc. ing. tech. inf. i Zoran Vidović, pristup. oec. Prisutni su pročelnici upravnih tijela Grada Čakovca: mr. sc. Dragica Kemeter, mag. iur. - pročelnica Upravnog odjela za upravu, Lidija Jaklin, univ. spec. oec. - pročelnica Upravnog odjela za financiranje, Ninoslav Šipoš, mag. ing. arh. i urb. – pročelnik Upravnog odjela za prostorno uređenje i europske fondove, David Vugrinec, mag. novinarstva – pročelnik Upravnog odjela za društvene, protokolarne i europske poslove, privremeni pročelnik Upravnog odjela za komunalno gospodarstvo Dražen Barić, mag. ing. traff. i voditeljica Jedinice za unutarnju reviziju Marijana Pal, univ. spec. oec.

Sjednici je bila prisutna direktorica GKP Čakom d.o.o. Snježana Tkalčec Avirović.

Predsjednik Gradskog vijeća konstatirao je da su sjednici prisutni predstavnici medija i javnosti.

U vijećnici je prisutno 20 vijećnika.

**Predsjednik Gradskog vijeća obavijestio je vijećnike da su uz materijale dobili:**

1. Izvod iz zapisnika sa 3. sjednice Gradskog vijeća Grada Čakovca
2. Odgovore na vijećnička pitanja
3. Izvješće o lokacijama, količinama, troškovima i mjerama za provedbu uklanjanja odbačenog otpada na području Grada Čakovca za 2017.
4. Izvješće o stipendijama Grada Čakovca u 2017/2018.

**Prije sjednice Gradskog vijeća održani su Odbor za:**

* **društvene djelatnosti,**
* **financije i proračun,**
* **Statut, Poslovnik i normativnu djelatnost**
* **prostorno planiranje i zaštitu okoliša**
* **izbor i imenovanja.**

čija mišljenja su vijećnici dobili.

Predsjednik Gradskog vijeća dao je na usvajanje Izvod iz zapisnika sa 3. sjednice Gradskog vijeća Grada Čakovca KLASE: 021-05/17-01/96, URBROJ: 2109/2-04-17-03 od 01. prosinca 2017.

**„Za“ je glasovalo 18 vijećnika, 2 su bila „suzdržana“, 0 je bilo „protiv“ pa predsjednik Gradskog vijeća konstatira da je Izvod iz zapisnika sa 3. sjednice Gradskog vijeća Grada Čakovca usvojen većinom glasova.**

Predsjednik Gradskog vijeća dao je na glasovanje Dnevni red sa 4. sjednice Gradskog vijeća Grada Čakovca.

Josip Zorčec je predložio da se točka 15. a i b. skine sa dnevnog reda.

**Predsjednik je dao na glasovanje prijedlog da se točka 15. a i b skine sa dnevnog reda.**

**„Za“ je glasovalo 7 vijećnika, 1 je bio „suzdržan“, 12 ih je bilo „protiv“ pa predsjednik Gradskog vijeća konstatira da točka 15. a i b nije skinuta sa dnevnog reda.**

**Predsjednik Gradskog vijeća daje na glasovanje cijeli dnevni red:**

**„Za“ je glasovalo 15 vijećnika, 1 je bio „suzdržan“, 4 su bila „protiv“ pa predsjednik Gradskog vijeća konstatira da je većinom glasova usvojen sljedeći**

**DNEVNI RED**

1. Donošenje Rješenja o razrješenju i imenovanju člana Odbora za društvene djelatnosti Gradskog vijeća Grada Čakovca
2. Donošenje Plana gospodarenja otpadom Grada Čakovca za razdoblje 2018. – 2023.
3. Donošenje Odluke o načinu pružanja javnih usluga prikupljanja miješanog komunalnog otpada i biorazgradivog komunalnog otpada na području Grada Čakovca
4. Donošenje Odluke o provedbi posebnih mjera sprečavanja odbacivanja otpada
5. Donošenje Odluke o mjerama za sprječavanje nepropisnog odbacivanja otpada i mjerama za uklanjanje otpada odbačenog u okoliš
6. Donošenje Odluke o izmjenama i dopunama Odluke o komunalnom redu
7. Donošenje Odluke o izmjenama i dopunama Odluke o uređenju i održavanju naselja
8. Donošenje Odluke o uvjetima i načinu držanja kućnih ljubimaca i načinu postupanja s napuštenim i izgubljenim životinjama te divljim životinjama
9. Donošenje Odluke o izradi III. izmjene i dopune Urbanističkog plana uređenja područja oko Policijske uprave u Čakovcu
10. Donošenje Odluke o izradi II. izmjene i dopune Urbanističkog plana uređenja „Mihovljan Športska“
11. Donošenje Odluke o usvajanju Polugodišnjeg izvješća o radu gradonačelnika od 01.07. do 31.12.2017.
12. Donošenje Statutarne odluke o izmjenama i dopunama Statuta Grada Čakovca
13. Donošenje Odluke o izmjenama i dopunama Poslovnika o radu Gradskog vijeća
14. Usvajanje izvješća o:
    1. izvršenju Programa gradnje objekata i uređaja komunalne infrastrukture Grada Čakovca za 2017.
    2. izvršenju Programa održavanja komunalne infrastrukture Grada Čakovca za 2017.
    3. provedbi mjera gospodarenja otpadom Grada Čakovca za 2017.
15. Donošenje Odluke o sklapanju Aneksa ugovora o povjeravanju obavljanja komunalnih poslova
16. održavanje javne rasvjete na području Grada Čakovca za period od 2014. – 2018.
17. opskrba električnom energijom za javnu rasvjetu na području Grada Čakovca za period 2014. – 2018.
18. Donošenje Odluke o osnivanju postrojbi civilne zaštite opće namjene Grada Čakovca
19. Donošenje Odluke o financiranju decentraliziranih funkcija osnovnih škola u 2018.
20. Donošenje Odluke o kriterijima za financiranje redovite djelatnosti JVP u 2018.

**Predsjednik Gradskog vijeća otvara aktualni sat u 12:14 sati.**

**Andreja Marić** postavila je pitanje: Hoće li Grad revitalizirati ne samo gradsko središte, nego i kvartove, posaditi više drveća, staviti više žardinjera te da li se krenulo sa revitalizacijom perivoja Zrinskih?

**Stjepan Kovač** odgovorio je: Revitalizacija perivoja je u toku. Uklanja se bolesno drveće koje je opasno za pješake. Nakon toga se kreće u sadnju novih drveća. Što se tiče ostalih zelenih površina grada, u izradi je projekat sa Šumarskim fakultetom. Radi se na uvođenju edukacijskih ploha.

**Josip Varga** postavio je niz pitanja:

Prvi niz: Koje projekte je Grad prijavio na natječaj Ministarstva graditeljstva, koji su usmjereni na energetsku obnovu zgrada javne namjene? Kakvi su izgledi da projektni prijedlozi budu prihvaćeni?

Drugi niz: U studenom 2017. Čakom je objavio natječaj za zapošljavanje na radno mjesto referenta unosa, obrade i praćenja podataka. Tražio se stupanj stručne spreme tehničkog usmjerenja. Kako to da je od više od 20 osoba prijavljenih u HZZ u Čakovcu uz evidenciju nezaposlenih sa tom spremom, zaposlen baš Dejan Tomašić, predsjednik MO Šandorovec i vijećnik sa liste SDP-a? Da li isti posjeduje stručnu spremu traženu u natječaju? Moli pisani odgovor.

**Stjepan Kovač** odgovorio je:

Na prvi niz: Prijavili smo društveni dom Mačkovec, Slogu i gradsku upravu. Vjerujem da će nešto od toga proći. Sva dokumentacija je predana. Čakra je to sa gradskom upravom odradila. Gradsku upravu smo prijavili i na Fond za energetsku učinkovitost. Postoje naznake da ćemo nešto dobiti. Vjerojatno znate i da smo dobili sredstva za obnovu Dječjeg vrtića u Mačkovcu baš kroz energetsku učinkovitost. Radovi su u tijeku. Vrtić će dobiti novi certifikat i biti će energetski učinkovit.

Na drugi niz: Vjerojatno je zadovoljio sve uvjete s obzirom da je zaposlen.

**Karolina Juzbašić** postavila je niz pitanja:

Prvi niz: S obzirom na velik broj novih stambenih zgrada na Sajmištu kod stare vage, te činjenicu da se taj kvart još uvijek širi, došlo je do novih okolnosti po kojima treba planirati nova urbana rješenja i pratiti potrebe građana tog dijela grada. Na katastarskoj čestici 1940/1 su štandovi sa obućom, odjećom i potrepštinama, pa ju zanima da li grad planira urediti taj prostor, možda u mali trg, a te štandove izmjestiti negdje drugdje? Da li se na tom području planira novi vrtić, s obzirom da se ukazuje potreba za time? Da li Grad kao osnivač vrtića, planira otvaranje novih jasličkih grupa i višesmjenskog rada s obzirom da se u gradu pojavljuje sve više potreba za time?

Drugi niz: Da li se planira uređenje fasada užega centra grada, s obzirom da Grad ubire spomeničku rentu i u koje se svrhe ona troši?

Imala je primjedbu: Prošlog vikenda bila je u Muzeju Međimurja na Noći muzeja. U suradnji sa sportskim udrugama je bila organizirana izložba – sport u Gradu Čakovcu. Zašto nitko od gradskih dužnosnika nije bio na tom otvorenju? Isto tako, krajem prošle godine, u gradskoj kavani organizirano je druženje sa počasnom građankom Grada Čakovca Lili Legenstein te također zašto nitko iz Grada nije sudjelovao ili je došao pozdraviti? Vijećnica je ispred Grada pozdravila gospođu.

**Stjepan Kovač** zahvalio sešto je vijećnica u ime Gradonačelnika pozdravila gospođu Lili Legenstein. Protokola je puno pa je tako Gradonačelnik prošlog vikenda bio specijalni izaslanik predsjednice RH na protokolu, Predsjednik Gradskog vijeća bio je na šahovskom protokolu, Mario na vatrogasnom, a Zoran je imao branitelje. Grad ima bogati društveni život, preko 500 udruga i svi imaju protokole vikendom. Na sve njih ide netko. I naši vijećnici odlaze na mnoge protokole.

Zatim je odgovorio: Na Sajmištu postoji potreba za dječjim igralištima. Gospodin Janković ima obvezu napraviti igralište između stambenih zgrada i on će to napraviti, nakon što završe građevinski radovi. Što se tiče tog područja kod baraka, problem su vlasnički odnosi. To je atraktivno području na kojem se grad može razvijati. Što se štandova tiče, to je zona trgovačke namjene i nije predviđena za park, ali postoji mogućnost da se pretvori u zelenu površinu kad nađemo kamo ćemo izmjestiti štandove. Ove godine idemo u dogradnju dva vrtića, jednoga u Ivanovcu i Maslačak u Čakovcu. U razgovoru sa ministarstvom, imamo naznake da bi oni mogli raspisati neke natječaje i da bi se financirao smjenski vrtić.

Grad svake godine iz sredstva iz spomeničke rente, raspisuje natječaj za obnovu pročelja i fasada zgrada u strogom centru grada. Na žalost, nitko se do sada nije javljao.

**Predrag Kočila** postavio je sljedeća pitanja:

Prvo: Prošle ste godine izjavili da u RH vlada otpadna mafija koja uništava plodna tla i truje zdravlje Međimuraca. Možda niste ni bili svjesni koliko ste štete nanijeli Međimurju, Čakovcu s tom izjavom jer se na kraju ustanovilo da je otpad ilegalan (to nije sporno), ali nije otrovan. Kad gradonačelnik i saborski zastupnik izjavi da vlada otpadna mafija, zanima ga da li ste ju prijavili DORH-u i što se misli poduzeti?

Drugo: Zlostavljanje Roma najviše se događa u Međimurju, izjavio je saborski zastupnik Kajtazi. Zanima ga stav gradonačelnika u vezi te izjave koja je nanijela veliku štetu i ne ostavlja ga ravnodušnim kad zna da smo mi ti koji zlostavljamo Rome u Međimurju?

Treće: Izjavili ste da već na proljeće kreće nastavak pješačko-biciklističke staze prema Žiškovcu i Murskom Središću. Nije se još krenulo. Interesira ga do kud se došlo s time te zašto se obmanjuje javnost da će to biti napravljeno?

Četvrto: Interesira ga kada će biti napravljena nova dječja igrala u Krištanovcu?

**Stjepan Kovač** odgovorio je na:

Prvo pitanje: Mulj se odlagao bez dozvola, ne planski. Nitko nije vodio brigu o tome kako i na koji način. Firma koja je odlagala, nije imala dozvole za odlaganje u Međimurju. Uputio sam svima nadležnima u tom procesu, dopise. Do danas nema nalaza. Branio sam interese Međimurja i prema komentarima, dobro sam ih branio.

Drugo pitanje: U siječnju ove godine sam sa saborskim zastupnikom i romskim Vijećem održao dva radna sastanka. Kuršanec će biti prvo legalizirano romsko naselje u RH. Mora se napraviti i komunalna infrastruktura. Ako nećemo ulagati u njih, biti će veliki problem za našu djecu u budućnosti, a ja to ne želim. Smatram da država premalo daje za programe integracije Roma. Imamo velikih problema s njima. Ne bojim se to reći, niti u Zagrebu, niti ovdje.

Na treće pitanje: U programu Hrvatskih cesta rješavaju se imovinsko-pravni odnosi. Treba se otkupiti određena trasa da bi se mogla napraviti pješačko biciklistička staza. Čekalo se da se završi kanalizacijski sustav.

Četvrto pitanje: U Krištanovcu će se napraviti novo dječje igralište. Kao volonter štedim plaću Gradu i za te ćemo novce svake godine napraviti jedno dječje igralište.

**Josip Zorčec** postavio je dva pitanja:

Prvo: Kad će gradski vijećnici piti međimursku vodu, a ne ovu kupljenu?

Drugo: Kao saborski zastupnik i gradonačelnik vidi se da puno puta ne stigne sve napraviti kako treba. Za razliku od Čakovca, građani Preloga i Murskog Središća, Svetog Martina na Muri i Nedelišća, otvaraju nove industrijske zone, niču novi pogoni i zapošljava se stanovništvo. Da li razmišljate da mjesto saborskog zastupnika prepustite nekom drugom iz SDP-a?

**Stjepan Kovač** odgovorio je da se Grad razvija bolje nego bilo kojih godina. 50% svih zaposlenih u Međimurskoj županiji je na području Grada. U Čakovcu se otvara novi hotel sa 4 zvjezdice. Jedan se renovira. Grad Čakovec nikad nije imao manju nezaposlenost, veći broj zaposlenih u povijesti. Gledajte koliko se stanova gradi i svi se prodaju. Vajda pokreće investiciju za 40 milijuna kuna i još će 40 milijuna uložiti vjerojatno iduće godine.

**Dejan Tomašić** postavio je pitanje što se planira sa nadvožnjakom u Čakovcu?

**Stjepan Kovač** odgovorio je da je nadvožnjak u proračunu, ide sanacija (I. faza). Završavamo postupak javne nabave. Aplicirani smo na nacionalni projekt za promet, Program sigurnosti u prometu, vrijednosti od cca 2 milijuna kuna.

**Aleksandar Makovec** postavio je pitanje da li je u razgovorima sa Vajdom bila spominjana mogućnost da se ta investicija radi na nekoj drugoj, primjerenijoj lokaciji? Lokacija Vajde je već odavno urbanistički potrošena. Ona se sad nalazi u stambenom dijelu grada, okružena stambenim četvrtima. Da li Grad ima mogućnost potencijalnom investitoru kao što je Vajda ili investitoru slične veličine ponuditi adekvatnu lokaciju za njegove potrebe? Oni će jako puno uložiti u zaštitu pročistačkih klaoničkih voda itd., ali sve su to lijepe stvari dok funkcioniraju. Problem je, što u slučaju havarije, a to je u stambenom dijelu grada.

**Stjepan Kovač** odgovorio je da Vajda uvodi novi pogon sa novom tehnologijom, koja bi trebala biti sigurna. Radi na postojećoj lokaciji, jer tu imaju kompletnu infrastrukturu. O preseljenju se moralo razmišljati u prijašnjim mandatima. Sad je kasno.

**Lana Rođak:** Što se tiče odgovora na moje pitanje s prošle sjednice Gradskog vijeća, prvi dio je bio vezan uz aglomeraciju Čakovec i na taj dio je dostavljen dobar odgovor. Drugi dio bio je vezan uz aglomeraciju Novo Selo na Dravi te rekonstrukciju prometnica nakon izgradnje kanalizacije za koju nije dobila odgovor pa ga moli u pisanom obliku.

Postavila je drugo pitanje: Da li su komunalni redari u protekle 2 - 3 godine ikad ikome izrekli kaznu za nepočišćenu javnu površinu od izmeta iza kućnih ljubimaca i koliko je točno Grad Čakovec uprihodovao od kazni tog tipa? Da li služba komunalnog redarstva može još jednom obavijestiti građane na kojim su točno lokacijama postavljeni stalci s vrećicama za odlaganje otpada od kućnih ljubimaca za one građane koji si stvarno ne mogu priuštiti kupovinu takvih vrećica?

**Ljerka Cividini** postavila je niz pitanja:

Prvo: S obzirom da je dobiven odgovor Međimurskih voda, ali ne i Grada, zamolila je odgovor na pitanje koji su to prihvatljivi troškovi projekta čije se financiranje uređuje dodatkom ugovora o sufinanciranju i koliki je iznos koji će plaćati građani Grada? S obzirom na odgovor i na vijećničko pitanje Lane Rođak, nije mi jasno od kud su se stvorili troškovi HBOR-a za Aglomeraciju Grada Čakovca? Da li i tko je dao suglasnost na kredit HBOR-a za aglomeraciju Grada Čakovca s obzirom da je isti vezan uz kanalizacijski sustav Novo Selo Rok i Krištanovec? Traži pisani odgovor i obrazloženje po kojoj osnovi su raspoređeni troškovi rekonstrukcije pročistača? S obzirom na dobiveni ispis jednostavne nabave, zanima je za koju zgradu je odrađeni energetski certifikat i projekat energetske učinkovitosti u visini cijene koštanja od 160 tisuća kuna, tko je izabrao sve tri firme iz Zagreba, koje po Bisnodu svaka ima po jednog zaposlenog, s time da su dvije ponude iznad procijenjene vrijednosti, samo jedna je u krugu? Zašto niti jedan upit za to isto nije upućen tvrtkama s područja Grada ili barem Međimurske županije? Potom je sugerirala: s obzirom da se izmjene i dopune urbanističkih planova donose prema tome kako koji moćnik kupi parcelu u pojedinom dijelu Grada, moli da se vodi računa da se prema GUP-u, posebno za zone sport i rekreaciju, prije nego na nekoj sljedećoj sjednici dostavite mogućnost izmjene i dopune UPU-a, izmiještaju teniski tereni Franjo Punčec, o čemu se već priča na području Grada Čakovca.

Drugo: Da li status privremenog pročelnika znači da dotični gospodin ne mora dolaziti na Odbor za financije?

**Stjepan Kovač** odgovorio je da će dobiti odgovor pisanim putem.

**Predsjednik Gradskog vijeća zatvara aktualni sat u 13:12 sati.**

**Točka 1. Donošenje Rješenja o razrješenju i imenovanju člana Odbora za društvene djelatnosti** **Gradskog vijeća Grada Čakovca**

Raspravu otvara predsjednik Gradskog vijeća.

U raspravi su sudjelovali: Andreja Marić, Josip Varga, Stjepan Kovač.

U vijećnici je bilo prisutno **20** vijećnika.

Predsjednik Gradskog vijeća daje na glasovanje prijedlog **Rješenja o razrješenju i imenovanju člana Odbora za društvene djelatnosti Gradskog vijeća Grada Čakovca.**

**„Za“ je glasovalo 11 vijećnika, 0 vijećnika je glasovalo „protiv“, 9 je bilo „suzdržanih“ pa predsjednik Gradskog vijeća konstatira da je Rješenje o razrješenju i imenovanju člana Odbora za društvene djelatnosti** **Gradskog vijeća Grada Čakovca doneseno većinom glasova.**

**Točka 2.** **Donošenje Plana gospodarenja otpadom Grada Čakovca za razdoblje 2018. – 2023.**

Raspravu otvara predsjednik Gradskog vijeća.

U raspravi su sudjelovali: Josip Zorčec, Dražen Barić, Josip Varga, Snježana Tkalčec Avirović, Aleksandar Makovec.

U vijećnici je bilo prisutno **20** vijećnika.

Predsjednik Gradskog vijeća daje na glasovanje prijedlog **Odluke i Plan gospodarenja otpadom Grada Čakovca za razdoblje 2018. – 2023.**

**„Za“ je glasovalo 18 vijećnika, 0 je glasovala „protiv“, 2 su bila „suzdržana“ pa predsjednik Gradskog vijeća konstatira da su Odluka i Plan gospodarenja otpadom Grada Čakovca za razdoblje 2018. – 2023. doneseni većinom glasova.**

**Točka 3. Donošenje Odluke o načinu pružanja javnih usluga prikupljanja miješanog komunalnog otpada i biorazgradivog komunalnog otpada na području Grada Čakovca**

Raspravu otvara predsjednik Gradskog vijeća.

U raspravi su sudjelovali: Josip Zorčec, Snježana Tkalčec Avirović, Stjepan Kovač, Ljerka Cividini, Ivan Perhoč, Jurica Horvat, Josip Varga.

U vijećnici je bilo prisutno **20** vijećnika.

Predsjednik Gradskog vijeća daje na glasovanje prijedlog**Odluke o načinu pružanja javnih usluga prikupljanja miješanog komunalnog otpada i biorazgradivog komunalnog otpada na području Grada Čakovca.**

**„Za“ je glasovalo 16 vijećnika, 0 je glasovala „protiv“, 4 su bila „suzdržana“ pa predsjednik Gradskog vijeća konstatira da je Odluka o načinu pružanja javnih usluga prikupljanja miješanog komunalnog otpada i biorazgradivog komunalnog otpada na području Grada Čakovca donesena većinom glasova.**

**Točka 4. Donošenje Odluke o** **provedbi posebnih mjera sprečavanja odbacivanja otpada**

Raspravu otvara predsjednik Gradskog vijeća.

Nitko nije tražio riječ.

U vijećnici je bilo prisutno **20** vijećnika.

Predsjednik Gradskog vijeća daje na glasovanje prijedlog **Odluke o provedbi posebnih mjera sprečavanja odbacivanja otpada.**

**„Za“ je glasovalo 19 vijećnika, 0 je glasovala „protiv“, 1 je bio „suzdržan“ pa predsjednik Gradskog vijeća konstatira da je Odluka o provedbi posebnih mjera sprečavanja odbacivanja otpada donesena većinom glasova.**

**Točka 5. Donošenje Odluke o mjerama za sprječavanje nepropisnog odbacivanja otpada i mjerama za uklanjanje otpada odbačenog u okoliš**

Raspravu otvara predsjednik Gradskog vijeća.

Nitko nije tražio riječ.

U vijećnici je bilo prisutno **20** vijećnika.

Predsjednik Gradskog vijeća daje na glasovanje prijedlog **Odluke o mjerama za sprječavanje nepropisnog odbacivanja otpada i mjerama za uklanjanje otpada odbačenog u okoliš**

**„Za“ je glasovalo 20 vijećnika, 0 je glasovala „protiv“, 0 je bilo „suzdržanih“ pa predsjednik Gradskog vijeća konstatira da je Odluka o mjerama za sprječavanje nepropisnog odbacivanja otpada i mjerama za uklanjanje otpada odbačenog u okoliš**  **donesena jednoglasno.**

**Točka 6. Donošenje Odluke o izmjenama i dopunama Odluke o komunalnom redu**

Raspravu otvara predsjednik Gradskog vijeća.

Nitko nije tražio riječ.

U vijećnici je bilo prisutno **20** vijećnika.

Predsjednik Gradskog vijeća daje na glasovanje prijedlog **Odluke o izmjenama i dopunama Odluke o komunalnom redu.**

**„Za“ je glasovalo 20 vijećnika, 0 je glasovala „protiv“, 0 je bilo „suzdržanih“ pa predsjednik Gradskog vijeća konstatira da je Odluka o izmjenama i dopunama Odluke o komunalnom redu** **donesena jednoglasno.**

**Točka 7. Donošenje Odluke o izmjenama i dopunama Odluke o uređenju i održavanju naselja**

Raspravu otvara predsjednik Gradskog vijeća.

Nitko nije tražio riječ.

U vijećnici je bilo prisutno **20** vijećnika.

Predsjednik Gradskog vijeća daje na glasovanje prijedlog **Odluke o izmjenama i dopunama Odluke o uređenju i održavanju naselja.**

**„Za“ je glasovalo 20 vijećnika, 0 je glasovala „protiv“, 0 je bilo „suzdržanih“ pa predsjednik Gradskog vijeća konstatira da je Odluka o izmjenama i dopunama Odluke o uređenju i održavanju naselja donesena jednoglasno.**

**Točka 8. Donošenje** **Odluke o uvjetima i načinu držanja kućnih ljubimaca i načinu postupanja s napuštenim i izgubljenim životinjama te divljim životinjama**

Raspravu otvara predsjednik Gradskog vijeća.

Za riječ se javio Josip Požgaj.

U vijećnici je bilo prisutno **19** vijećnika.

Predsjednik Gradskog vijeća daje na glasovanje prijedlog **Odluke o uvjetima i načinu držanja kućnih ljubimaca i načinu postupanja s napuštenim i izgubljenim životinjama te divljim životinjama.**

**„Za“ je glasovalo 19 vijećnika, 0 je glasovala „protiv“, 0 je bilo „suzdržanih“ pa predsjednik Gradskog vijeća konstatira da je Odluke o uvjetima i načinu držanja kućnih ljubimaca i načinu postupanja s napuštenim i izgubljenim životinjama te divljim životinjama donesena jednoglasno.**

**Točka 9.** **Donošenje Odluke o izradi III. izmjene i dopune Urbanističkog plana uređenja područja oko Policijske uprave u Čakovcu**

Raspravu otvara predsjednik Gradskog vijeća.

U raspravi su sudjelovali: Ljerka Cividini, Ninoslav Šipoš, Josip Zorčec, Aleksandar Makovec, Stjepan Kovač.

U vijećnici je bilo prisutno **20** vijećnika.

Predsjednik Gradskog vijeća daje na glasovanje prijedlog **Odluke o izradi III. izmjene i dopune Urbanističkog plana uređenja područja oko Policijske uprave u Čakovcu.**

**„Za“ je glasovalo 16 vijećnika, 0 je glasovala „protiv“, 4 su bila „suzdržana“ pa predsjednik Gradskog vijeća konstatira da je Odluka o izradi III. izmjene i dopune Urbanističkog plana uređenja područja oko Policijske uprave u Čakovcu donesena većinom glasova.**

**Točka 10. Donošenje Odluke o izradi II. izmjene i dopune Urbanističkog plana uređenja „Mihovljan Športska“**

Raspravu otvara predsjednik Gradskog vijeća.

U raspravi su sudjelovali: Ninoslav Šipoš, Predrag Kočila, Stjepan Kovač.

U vijećnici je bilo prisutno **20** vijećnika.

Predsjednik Gradskog vijeća daje na glasovanje prijedlog **Odluke o izradi II. izmjene i dopune Urbanističkog plana uređenja „Mihovljan Športska“.**

**„Za“ je glasovalo 18 vijećnika, 2 su glasovala „protiv“, 0 je bilo „suzdržanih“ pa predsjednik Gradskog vijeća konstatira da je Odluka o izradi II. izmjene i dopune Urbanističkog plana uređenja „Mihovljan Športska“ donesena većinom glasova.**

**Točka 11. Donošenje Odluke o usvajanju Polugodišnjeg izvješća o radu gradonačelnika od 01.07. do 31.12.2017.**

Raspravu otvara predsjednik Gradskog vijeća.

U raspravi su sudjelovali: Aleksandar Makovec, Ljerka Cividini, Stjepan Kovač.

U vijećnici je bilo prisutno **20** vijećnika.

Predsjednik Gradskog vijeća daje na glasovanje prijedlog **Odluke o usvajanju Polugodišnjeg izvješća o radu gradonačelnika od 01.07. do 31.12.2017.**

**„Za“ je glasovalo 18 vijećnika, 2 su glasovala „protiv“, 0 je bilo „suzdržanih“ pa predsjednik Gradskog vijeća konstatira da je Odluka o usvajanju Polugodišnjeg izvješća o radu gradonačelnika od 01.07. do 31.12.2017. donesena većinom glasova.**

**Točka 12. Donošenje Statutarne odluke o izmjenama i dopunama Statuta Grada Čakovca**

Raspravu otvara predsjednik Gradskog vijeća.

Nitko nije tražio riječ.

U vijećnici je bilo prisutno **20** vijećnika.

Predsjednik Gradskog vijeća daje na glasovanje prijedlog **Statutarne odluke o izmjenama i dopunama Statuta Grada Čakovca**

**„Za“ je glasovalo 20 vijećnika, 0 je glasovala „protiv“, 0 je bilo „suzdržanih“ pa predsjednik Gradskog vijeća konstatira da je Statutarna odluka o izmjenama i dopunama Statuta Grada Čakovca donesena jednoglasno.**

**Točka 13. Donošenje Odluke o izmjenama i dopunama Poslovnika o radu Gradskog vijeća**

Raspravu otvara predsjednik Gradskog vijeća.

Nitko nije tražio riječ.

U vijećnici je bilo prisutno **20** vijećnika.

Predsjednik Gradskog vijeća daje na glasovanje prijedlog **Odluke o izmjenama i dopunama Poslovnika o radu Gradskog vijeća.**

**„Za“ je glasovalo 20 vijećnika, 0 je glasovala „protiv“, 0 je bilo „suzdržanih“ pa predsjednik Gradskog vijeća konstatira da je Odluka o izmjenama i dopunama Poslovnika o radu Gradskog vijeća donesena jednoglasno.**

**Točka 14.**

**Usvajanje izvješća o:**

**a) izvršenju Programa gradnje objekata i uređaja komunalne infrastrukture Grada Čakovca za 2017.**

Raspravu otvara predsjednik Gradskog vijeća.

U raspravi su sudjelovali: Ljerka Cividini, Dražen Barić, Aleksandar Makovec.

U vijećnici je bilo prisutno **20** vijećnika.

Predsjednik Gradskog vijeća daje na glasovanje **Izvješće o izvršenju Programa gradnje objekata i uređaja komunalne infrastrukture Grada Čakovca za 2017.**

**„Za“ je glasovalo 13 vijećnika, 0 je glasovala „protiv“, 7 je bilo „suzdržanih“ pa predsjednik Gradskog vijeća konstatira da je Izvješće o izvršenju Programa gradnje objekata i uređaja komunalne infrastrukture Grada Čakovca za 2017. usvojeno većinom glasova.**

**b) izvršenju Programa održavanja komunalne infrastrukture Grada Čakovca za 2017.**

Raspravu otvara predsjednik Gradskog vijeća.

Nitko nije tražio riječ.

U vijećnici je bilo prisutno **20** vijećnika.

Predsjednik Gradskog vijeća daje na glasovanje **Izvješća o** **izvršenju Programa održavanja komunalne infrastrukture Grada Čakovca za 2017.**

**„Za“ je glasovalo 14 vijećnika, 1 je glasovao „protiv“, 5 je bilo „suzdržanih“ pa predsjednik Gradskog vijeća konstatira da je Izvješće o izvršenju Programa održavanja komunalne infrastrukture Grada Čakovca za 2017. usvojeno većinom glasova.**

**c) provedbi mjera gospodarenja otpadom Grada Čakovca za 2017.**

Raspravu otvara predsjednik Gradskog vijeća.

Nitko nije tražio riječ.

U vijećnici je bilo prisutno **20** vijećnika.

Predsjednik Gradskog vijeća daje na glasovanje prijedlog **Izvješća o** **provedbi mjera gospodarenja otpadom Grada Čakovca za 2017.**

**„Za“ je glasovalo 15 vijećnika, 0 je glasovala „protiv“, 5 je bilo „suzdržanih“ pa predsjednik Gradskog vijeća konstatira da je Izvješće o** **provedbi mjera gospodarenja otpadom Grada Čakovca za 2017. usvojeno većinom glasova.**

**Točka 15. Donošenje Odluke o sklapanju Aneksa ugovora o povjeravanju obavljanja komunalnih poslova**

**a) održavanje javne rasvjete na području Grada Čakovca za period od 2014. – 2018.**

Raspravu otvara predsjednik Gradskog vijeća.

U raspravi su sudjelovali: Ljerka Cividini, Stjepan Kovač, Dražen Barić, Karolina Juzbašić Aleksandar Makovec, Dragica Kemeter.

U vijećnici je bilo prisutno **20** vijećnika.

Predsjednik Gradskog vijeća daje na glasovanje prijedlog **Odluke o sklapanju Aneksa ugovora o povjeravanju obavljanja komunalnih poslova održavanje javne rasvjete na području Grada Čakovca za period od 2014. – 2018., sa dopunom Odluke.**

**„Za“ je glasovalo 20 vijećnika, 0 je glasovala „protiv“, 0 je bilo „suzdržanih“ pa predsjednik Gradskog vijeća konstatira da je** **Odluka o sklapanju Aneksa ugovora o povjeravanju obavljanja komunalnih poslova održavanje javne rasvjete na području Grada Čakovca za period od 2014. – 2018. donesena jednoglasno.**

**b) opskrba električnom energijom za javnu rasvjetu na području Grada Čakovca za period 2014. – 2018.**

Raspravu otvara predsjednik Gradskog vijeća.

U raspravi su sudjelovali: Josip Zorčec, Dražen Barić.

U vijećnici je bilo prisutno **20** vijećnika.

Predsjednik Gradskog vijeća daje na glasovanje prijedlog **Odluka o sklapanju Aneksa ugovora o povjeravanju obavljanja komunalnih poslova opskrbe električnom energijom za javnu rasvjetu na području Grada Čakovca za period 2014. – 2018., sa dopunom Odluke.**

**„Za“ je glasovalo 20 vijećnika, 0 je glasovala „protiv“, 0 je bilo „suzdržanih“ pa predsjednik Gradskog vijeća konstatira da je Odluka o sklapanju Aneksa ugovora o povjeravanju obavljanja komunalnih poslova opskrbe električnom energijom za javnu rasvjetu na području Grada Čakovca za period 2014. – 2018. donesena jednoglasno.**

**Točka 16. Donošenje Odluke o osnivanju postrojbi civilne zaštite opće namjene Grada Čakovca**

Raspravu otvara predsjednik Gradskog vijeća.

U raspravi su sudjelovali: Predrag Kočila, Dražen Barić, Aleksandar Makovec.

U vijećnici je bilo prisutno **20** vijećnika.

Predsjednik Gradskog vijeća daje na glasovanje prijedlog **Odluke o osnivanju postrojbi civilne zaštite opće namjene Grada Čakovca.**

**„Za“ je glasovalo 20 vijećnika, 0 je glasovala „protiv“, 0 je bilo „suzdržanih“ pa predsjednik Gradskog vijeća konstatira da je Odluka o osnivanju postrojbi civilne zaštite opće namjene Grada Čakovca donesena jednoglasno.**

**Točka 17. Donošenje Oduke o financiranju decentraliziranih funkcija osnovnih škola u 2018.**

Raspravu otvara predsjednik Gradskog vijeća.

Nitko nije tražio riječ.

U vijećnici je bilo prisutno **20** vijećnika.

Predsjednik Gradskog vijeća daje na glasovanje prijedlog **Oduke o financiranju decentraliziranih funkcija osnovnih škola u 2018.**

**„Za“ je glasovalo 20 vijećnika, 0 je glasovala „protiv“, 0 je bilo „suzdržanih“ pa predsjednik Gradskog vijeća konstatira da je Oduka o financiranju decentraliziranih funkcija osnovnih škola u 2018. donesena jednoglasno.**

**Točka 18. Donošenje Oduke o kriterijima za financiranje redovite djelatnosti JVP Čakovec u 2018.**

Raspravu otvara predsjednik Gradskog vijeća.

Nitko nije tražio riječ.

U vijećnici je bilo prisutno **20** vijećnika.

Predsjednik Gradskog vijeća daje na glasovanje prijedlog **Oduke o kriterijima za financiranje redovite djelatnosti JVP Čakovec u 2018.**

**„Za“ je glasovalo 20 vijećnika, 0 je glasovala „protiv“, 0 je bilo „suzdržanih“ pa predsjednik Gradskog vijeća konstatira da je Oduka o kriterijima za financiranje redovite djelatnosti JVP Čakovec u 2018. donesena jednoglasno.**

Predsjednik Gradskog vijeća zaključio je sjednicu Gradskog vijeća u 14:35 sati.

KLASA: 021-05/18-01/13

URBROJ: 2109/2-02-18-03

Čakovec, 01. veljače 2018.

**PROČELNICA PREDSJEDNIK GRADSKOG VIJEĆA**

mr. sc. Dragica Kemeter, mag. iur. Jurica Horvat